**பண்டார் செரி பெகாவான்** (ஆங்கிலம்: *Bandar Seri Begawan*; மலாய்: *Bandar Brunei*; ஜாவி: بندر سري بڬاوان; banda səˌri bəˈɡawan) என்பது புரூணை சுல்தானகத்தின் தலைநகரம் ஆகும். இதுவே அந்த நாட்டின் மிகப்பெரிய நகரமும் ஆகும்.

2010-ஆம் ஆண்டில் பண்டார் செரி பெகாவான் மக்கள் தொகை 140,000. இருப்பினும் பண்டார் செரி பெகாவான் நகரத்தைச் சூழ்ந்த புறநகர்ப் பகுதியிலும் சேர்ந்து 276,608 பேர் வசிக்கின்றனர். பண்டார் செரி பெகாவான் நகரம்; புரூணை - முவாரா மாவட்டத்தின் (*Brunei-Muara District*) ஒரு பகுதியாகும். 

புரூணை நாட்டின் மக்கள்தொகையில் 70 விழுக்காட்டிற்கும் அதிகமான மக்கள் முவாரா மாவட்டத்தில் வசிக்கின்றார்கள். பண்டார் செரி பெகாவான் நாட்டின் மிகப்பெரிய நகர்ப்புற மையம்; மற்றும் நாட்டின் ஒரே நகரமாகவும் விளங்குகிறது. புரூணை அரசாங்கத்தின் இருப்பிடமாகவும், வணிக கலாசார மையமாகவும் திகழ்கிறது.

புரூணையின் 28-ஆவது சுல்தானாகப் பொறுப்பு வகிக்கும் தற்போதைய சுல்தான் அசனல் போல்கியாவின் (*Sultan Hassanal Bolkiah*) தந்தையார் சுல்தான் உமர் அலி சைபுடியன் III (*Sultan Omar Ali Saifuddien III*) நினைவாக 1970-ஆம் ஆண்டில் மறுபெயரிடப்படும் வரை **புரூணை நகரம்** (*Brunei Town*) என்றே அறியப்பட்டது.

வரலாறு
------

புரூணையில் முதல் மனிதக் குடியேற்றம் ஆறாம்; ஏழாம் நூற்றாண்டுகளில் நிகழ்ந்துள்ளது. தற்போதைய மலாய் வணிக மையம் மற்றும் பண்டார் செரி பெகாவான் நகரின் இடத்திற்கு அருகில் இருக்கும் மீன்பிடித் துறைமுகம் ஆகியவற்றைக் கொண்டு அதனை உறுதிப்படுத்தலாம். 

புரூணை ஆற்றின் (*Brunei River*) கரைகளில் எட்டாம் நூற்றாண்டில் இரண்டாம் குடியேற்றம் நிகழ்ந்துள்ளது. புரூணை ஆற்றின் கம்போங் ஆயரில் (*Kampong Ayer*) உள்ள குடியேற்றங்களைப் போன்றே, தற்போதைய புரூணை அருங்காட்சியகத்தின் (*Brunei Museum*) எதிர் கரையில் அந்தக் குடியேற்றம் நிகழ்ந்துள்ளது.

### சுல்தானக ஆட்சி

15-ஆம் நூற்றாண்டு முதல் 17-ஆம் நூற்றாண்டு வரையிலான புரூணை பேரரசு (*Bruneian Empire*) காலத்தில், பிலிப்பீன்சின் தெற்குப் பகுதி மற்றும் அதன் தலைநகரான மணிலா உட்பட போர்னியோவின் ஒரு பகுதியை புரூணை சுல்தானகம் (*Brunei Sultanate*) ஆட்சி செய்துள்ளது.

புரூணை நகரப் பகுதிக்கு அருகிலுள்ள நீர்நிலைக் குடியேற்றம் (*Water Settlement*) புரூணை சுல்தானகத்தின் மூன்றாவது மையமாக மாறியது. எசுப்பானியர்கள், இடச்சுக்காரர்கள்
மற்றும் பிரித்தானியர்கள் போன்ற மேற்கத்தியர்களின் வருகையின் காரணமாக 18-ஆம் நூற்றாண்டில் சுல்தானக ஆட்சி வீழ்ச்சி அடைந்தது. அப்போது மக்கள் தொகை 20,000 என உச்சத்தில் இருந்து படிப்படியாகக் குறைந்தது.

புவியியல்
---------

இந்நகரம் புரூணை ஆற்றின் வட கரையில் அமைந்துள்ளது. வெப்பவலய மழைக்காடுகளின் காலநிலையைக் கொண்டுள்ள இந்நகரில் வருடத்தின் முழுப்பகுதியும் மழைவீழ்ச்சி அதிகமாகக் காணப்படுகின்றது.

சகோதர நகரம்
-----------

* சீனா நாஞ்சிங், சீனா

மேற்கோள்கள்
-----------

1. ↑  "Jabatan Bandaran Bandar Seri Begawan, Kementerian Hal Ehwal Dalam Negeri – Maklumat Bandaran". *www.municipal-bsb.gov.bn*. 2 அக்டோபர் 2017 அன்று மூலம் பரணிடப்பட்டது. 2 October 2017 அன்று பார்க்கப்பட்டது.
2. ↑  "Bandar Seri Begawan". Answers.com.
3. ↑  "Built environment: Public works are providing a stream of contracts, while reforms and economic diversification pave the way for further growth | Brunei Darussalam 2013 | Oxford Business Group". *oxfordbusinessgroup.com*. 14 July 2022 அன்று மூலதளத்திலிருந்து பரணிடப்பட்டது எடுக்கப்பட்டது. 14 July 2022 அன்று பார்க்கப்பட்டது.
4. ↑  Roman Adrian Cybriwsky (23 May 2013). *Capital Cities around the World: An Encyclopedia of Geography, History, and Culture: An Encyclopedia of Geography, History, and Culture*. ABC-CLIO. பக். 32–. பன்னாட்டுத் தரப்புத்தக எண்:978-1-61069-248-9. .
5. ↑  Nigel Hicks (2007). *The Philippines*. New Holland Publishers. பக். 34–. பன்னாட்டுத் தரப்புத்தக எண்:978-1-84537-663-5. .
6. ↑  Shirleen Cambridge (5 October 2014). *Ultimate Handbook Guide to Bandar Seri Begawan : (Brunei) Travel Guide*. MicJames. பக். 8–. GGKEY:16PGAE1LKCQ. .
7. ↑  Jatswan S. Sidhu (22 December 2009). *Historical Dictionary of Brunei Darussalam*. Scarecrow Press. பக். 32–. பன்னாட்டுத் தரப்புத்தக எண்:978-0-8108-7078-9. .
8. ↑  Daljit Singh; Pushpa Thambipillai (10 May 2012). *Southeast Asian Affairs 2012*. Institute of Southeast Asian Studies. பக். 98–. பன்னாட்டுத் தரப்புத்தக எண்:978-981-4380-23-2. .

வெளி இணைப்புகள்
---------------


விக்கிமீடியா பொதுவகத்தில்,  
 ***பண்டார் செரி பெகாவான்***   
என்பதின் ஊடகங்கள் உள்ளன. 

* Municipal Department of Bandar Seri Begawan பரணிடப்பட்டது 2016-11-03 at the வந்தவழி இயந்திரம்
* Tourist Map of Bandar Seri Begawan
* Bandar Seri Begawan, Brunei - Weather.com